Guðni Th. Jóhannesson

De Guðni Thorlacius Jóhannesson [], Transkriptioun: Gudni Thorlacius Johannesson, gebuer de 26. Juni 1968 zu Reykjavík, meeschtens als Guðni Th. Jóhannesson ofgekierzt, ass en islänneschen Historiker. Hie gouf de 25. Juni 2016 zum neie President vun Island gewielt, als Nofollger vum Ólafur Ragnar Grímsson, a blouf dat bis den 31. Juli 2024.

De GuðniD'Islänner ginn traditionell mam Virnumm genannt; se hu kee Familljennumm, ma e Patronym. huet zu Warwick, Bonn, an Island an zu Oxford Geschicht studéiert, an 2003 op der Queen Mary University of London e Ph.D. a Geschicht gemaach.

Hien huet op den Universitéite vun Island, Bifröst a London enseignéiert. Hien ass an der moderner Geschicht vun Island spezialiséiert, mat Recherchen z. B. iwwer d'Cabillaudskricher, d'Finanzkris 2008–2011 an d'Geschicht vun de Presidente vun Island. Hien huet och eng Biographie vum Politiker Gunnar Thoroddsen geschriwwen, souwéi iwwer den drëtte President vun Island, den Kristján Eldjárn. De Guðni huet doriwwer eraus tëscht 1992 an1997 véier Bicher vum amerikanesche Schrëftsteller Stephen King op Islännesch iwwersat.

 Wierker (Auswiel) 
 The history of Iceland. Greenwood, Santa Barbara, California 2013. ISBN 978-0-313-37620-7
 Gunnar Thoroddsen. Ævisaga. JPV, Reykjavík 2010. ISBN 978-9935-11-163-0
 Hrunið. Ísland á barmi gjaldþrots og upplausnar. JPV, Reykjavík 2009. ISBN 978-9935-11-063-3
 Óvinir ríkisins. Ógnir og innra öryggi í kalda stríðinu á Íslandi. Mál og menning, Reykjavík 2006. ISBN 978-9979-3-2808-7
 Völundarhús valdsins. Stjórnarmyndanir, stjórnarslit og staða forseta Íslands í embættistíð Kristjáns Eldjárns, 1968-1980. Mál og menning, Reykjavík 2005. ISBN 9979-3-2701-4
 Kári í jötunmóð. Saga Kára Stefánssonar og Íslenskrar erfðagreiningar. Nýja bókafélagið, Reykjavík 1999. ISBN 9979-9418-2-0

 Iwwersetzungen 
 Stephen King: Betrun ; Námfús drengur. Fróði, Reykjavík 1997. ISBN 9979-802-95-2 (iwwersat zesumme mam Björn Jónsson; Originaltitel: Rita Hayworth and Shawshank Redemption; Apt pupil.
 Stephen King: Örlög. Fróði, Reykjavík 1995. ISBN 9979-802-80-4 (Originaltitel: Dolores Claiborne)
 Stephen King: Bókasafnslöggan. Fróði, Reykjavík 1994. ISBN 9979-802-18-9 (Originaltitel: The library policeman)
 Stephen King: Furðuflug. Fróði, Reykjavík 1992. ISBN 9979-802-26-X (Originaltitel: The langoliers)

 Um Spaweck 
 Dem Guðni Th. Jóhannesson seng Websäit

Kategorie:Islännesch Historiker
Kategorie:Islännesch Auteuren
Kategorie:Iwwersetzer
Kategorie:Héichschoulenseignanten
Kategorie:Sonderstufe des Grosskreuzes vum Bundesverdienstkreuz‎
Kategorie:Presidente vun Island
Kategorie:Gebuer 1968